बाबरनामा
() या तुज़्क-ए-बाबरी मुग़ल साम्राज्य के पहले सम्राट बाबर की आत्मलिखित जीवनी है। यह उन्होंने अपनी मातृभाषा चग़ताई तुर्की में लिखी थी। इसमें उन्होंने अपना उज़्बेकिस्तान की फ़रग़ना वादी में गुज़ारा हुआ बचपन और यौवन, बाद में अफ़्ग़ानिस्तान और भारतीय उपमहाद्वीप पर आक्रमण और क़ब्ज़ा और अन्य घटनाओं का विवरण दिया है। उन्होंने हर क्षेत्र की भूमि, राजनीति, अर्थव्यवस्था, प्राकृतिक वातावरण, शहरों-इमारतों, फलों, जानवरों, इत्यादि का बखान किया है। इसमें कुछ फ़ारसी भाषा के छोटे-मोटे छंद भी आते हैं, हालांकि फ़ारसी बोलने वाले इसे समझने में अक्षम हैं। हालांकि चग़ताई भाषा विलुप्त हो चुकी है आधुनिक उज़बेक भाषा उसी की वंशज है और उसे बोलने वाले उज़बेक लोग बाबरनामा पढ़ सकते हैं। इस किताब को चग़ताई और उज़बेक भाषाओं के साहित्य का एक महत्वपूर्ण अंग माना जाता है।
फ़िराक़ गोरखपुरी
फ़िराक़ गोरखपुरी की शायरी में "गुल-ए-नगमा", "मश्अल, रूह-ए-कायनात", "नग्म-ए-साज", "ग़ज़लिस्तान", "शेरिस्तान", "शबनमिस्तान", "रूप", "धरती की करवट", "गुलबाग", "रम्ज व कायनात", "चिरागां", "शोअला व साज", "हजार दास्तान", "बज्मे जिन्दगी रंगे शायरी" के साथ "हिंडोला", "जुगनू", "नकूश", "आधीरात", "परछाइयाँ" और "तरान-ए-इश्क" जैसी खूबसूरत नज्में और "सत्यम् शिवम् सुन्दरम्" जैसी रुबाइयों की रचना फ़िराक़ साहब ने की है। उन्होंने एक उपन्यास "साधु और कुटिया" और कई कहानियाँ भी लिखी हैं। उर्दू, हिंदी और अंग्रेजी भाषा में दस गद्य कृतियां भी प्रकाशित हुई हैं।